open-index/open-wikipedia-markdown huggingface dataset:
אדמונד ת'ורנטון קרופורד

**אדמונד ת'ורנטון קרופורד** (באנגלית: **Edmund Thornton Crawford**; 1806 – 27 בספטמבר 1885) היה צייר נוף וים סקוטי.

## ביוגרפיה
קרופורד נולד בקאודן, ליד דאלקית' (דרום-מזרח סקוטלנד), בשנת 1806. הוא היה בנו של מודד קרקעות. הוא נכנס לאקדמיה לאמנות בניהולו של אנדרו וילסון, שם פגש עמיתים כמו דייוויד אוקטביוס היל, רוברט סקוט לאודר ואחרים. ויליאם סימסון, שהיה אחד מהתלמידים המבוגרים יותר, הפך לחברו הקרוב ביותר. ממסעות הציור שלהם ספג קרופורד רבות מהתכונות המקצועיות מאותו אמן.

ציוריו המוקדמים הוצגו במוסד המלכותי, ותרומותיו הראשונות לתערוכה השנתית של האקדמיה המלכותית הסקוטית היו ב-1831, שתיים מהן הציגו את נוף השפלה בסקוטלנד, והשלישית דיוקן של אישה. אף שלא נמנה עם מייסדי האקדמיה, קרופורד היה אחד מחבריה הנבחרים הראשונים, אך רק ב-1839 הפך ל"מקורב" בדרגתו. בינתיים, הוא ביקר בהולנד, אליה נסע עוד מספר פעמים וחקר מקרוב את המאסטרים ההולנדיים, שהשפעתם בגיבוש סגנונו הציורי נראתה כמעט בכל מה שצייר.

החומרים הרבים שהוא אסף בהולנד ובארץ מולדתו העניקו נושאים לשורה ארוכה של נופים וסצנות חוף, בעיקר סקוטיים. בשנת 1848, הוא נבחר ל"אקדמאי", והפיק את התמונה הגדולה הראשונה שלו, 'Eyemouth Harbour', והמשיך עם יצירות אחרות באיכות גבוהה שביססו את המוניטין שלו כאחד הציירים החשובים של נוף בסקוטלנד.

הוא גם צייר בצבעי מים, בדרך כלל עבד על נייר בעפרון חום בהיר. הוא היה גם מורה לאמנות. התמונה היחידה שהוא תרם לתערוכה בלונדון הייתה 'נוף של הנמל והביצורים של קאלאו ותפיסת הפריגטה הספרדית אזמרלדה' באקדמיה המלכותית בשנת 1836.

את מאפייני אמנותו ניתן לשייך לאסכולה הישנה של ציור נוף סקוטי. הנופים לא היו מציאותיים בפרטים כמו באסכולה המודרנית. בשנת 1858 עזב קרופורד את אדינבורו והתיישב בלאסווייד, והמשיך לתרום באופן קבוע לתערוכות השנתיות של האקדמיה עד 1877. הוא שמר על המיקום הגבוה והמוערך שצבר מוקדם בחייו.

הוא נפטר בלאסוואד ב-27 בספטמבר 1885. הוא נקבר בבית הקברות החדש בדאלקית'.

## גלריה

 File:Edmund Thornton Crawford (1806-1885) - Closehauled, Crossing the Bar - NG 421 - National Galleries of Scotland.jpg
File:Edmund Thornton Crawford (1806-1885) - Seascape - 196897 - National Trust.jpg
File:Edmund Thornton Crawford (1806-1885) - Seascape - 196898 - National Trust.jpg



## קישורים חיצוניים

## הערות שוליים

קטגוריה:ציירים סקוטים
קטגוריה:בריטים שנולדו ב-1806
קטגוריה:בריטים שנפטרו ב-1885
בלהה שרגנהיים

**בלהה שרגנהיים** (דצמבר 1911 – 14 במאי 2002) הייתה אדריכלית ישראלית, משרדה המשותף עם בעלה ארתור שרגנהיים התמחה בתכנון מבני חינוך ואקדמיה, בתי כנסת ושכונות מגורים. בין עבודותיה הבולטות נמצאת תוכנית המתאר הראשונה של אוניברסיטת בר-אילן.

## ביוגרפיה
נולדה בויטבסק, כיום בתחומי בלארוס לחיה ואליעזר שיינזון. בהיותה בת שש, בעקבות מהפכת אוקטובר היגרה המשפחה לליטא, שם רכשה השכלה בגימנסיה העברית ע"ש שוובה בקובנה. החלה את לימודי האדריכלות בקובנה וסיימה אותם בפריס ב-1934. בתקופת לימודיה הכירה את הצייר יחזקאל שטרייכמן שיצר את דיוקנה. היא עלתה לארץ ב-1935 לאחר שנישאה בנישואים פיקטיביים לקרוב משפחתה, ושנה אחריה עלתה גם אחותה מרים בן פורת, לימים שופטת בית המשפט העליון, מבקרת המדינה וכלת פרס ישראל.

עם הגירתה לארץ החלה לעבוד כאדריכלית במשרדים מקומיים, ובמקביל קבלה רישיון של שמאי מקרקעין. בתקופה זו הכירה את האדריכל ארתור שרגנהיים שהיגר לארץ זמן קצר קודם לכן ועד מהרה נישאו השניים והתגוררו ברחוב קלישר 38 בתל אביב בו גם ייסדו משרד אדריכלים משותף. לארתור שהיגר לארץ זמן קצר לפניה, היה ניסיון עשיר הודות לעבודתו בברלין במשך עשר שנים. בארץ התמחה משרדם המשותף בתכנון מבני חינוך ואקדמיה וכן בתי כנסת וכן שכונות מגורים.

ב-1955 ערכה ביחד עם בן זוגה את תוכנית האב של אוניברסיטת בן-גוריון בנגב ואת תוכנית המתאר הראשונה של אוניברסיטת בר-אילן שברמת גן. בהמשך תכננו 14 מבנים בקמפוס, שמהם נבנו שבעה. הם תכננו בתי כנסת רבים ומיוחדים, כמו אלה בקמפוס אוניברסיטת בר-אילן המשולב עם אודיטוריום מרכזי, בקבוצת יבנה, במושב בצרה, בשכונת שפירא בתל אביב, בשכונות רמת יצחק ורמת חן ברמת גן ובקריית אונו.

ב-1962 פרש ארתור מהמשרד ומעבודה, אך בלהה המשיכה להפעיל את המשרד ארבע שנים נוספות. לבסוף בחרה לסגור את המשרד ולעבוד כשכירה במע"צ, כשבמסגרת זו פיקחה על בנייתם של בתי חולים ברחבי הארץ. ב-1978 פרשה גם היא מעבודה.

ארתור נפטר ב-1981 ובלהה ב-2002. ב-1944 נולד בנה היחיד, אלי.

## עבודות נבחרות
[ממוזער|בניין שלייפר ומגדל המים ב[אוניברסיטת בר-אילן (צולם ב-1961)]]
* בית קולנוע פתוח, מחנה צריפין
* תוכנית מתאר לאוניברסיטת בר-אילן, רמת גן (זכייה בפרס ראשון בתחרות)
* תוכנית האב של אוניברסיטת בן-גוריון בנגב
* תוכנית מתאר לקמפוס גבעת ושינגטון (כפר נוער ומדרשה למורים)
* אולמות הרצאה ע"ש פולק ובית כנסת (אולפ שלייפר), אוניברסיטת בר-אילן (הוכרז ב-2019 כמבנה לשימור בדרגה א)
* מגדל מים ומבנה אדמיניסטרציה (עבר שינויים), אוניברסיטת בר-אילן (הוכרז ב-2019 כמבנה לשימור בדרגה א)
* בניין כימיה ע"ש הרי קרפל, אוניברסיטת בר-אילן (הוכרז ב-2019 כמבנה לשימור בדרגה ב)
* בניין פיזיקה ע"ש שטרן, אוניברסיטת בר-אילן (הוכרז ב-2019 כמבנה לשימור בדרגה ב)
* חדר אוכל ומטבח, אוניברסיטת בר-אילן
* בית כנסת (עבר שינויים), קבוצת יבנה
* בית כנסת, שכונת שפירא, תל אביב
* בית כנסת, מוזי ושינגטון
* בית כנסת, בצרה

## קישורים חיצוניים
* ארכיון תג: בלהה שרגנהיים - סיבוב בבית הכנסת היכל יצחק ברחוב סלנט 24 בשכונת שפירא, באתר חלון אחורי ארכיטקטורה ואידאולוגיה בדיסנילנד מקומי
*
*סיבוב בבית הכנסת שבקמפוס גבעת ושינגטון
*
*בית הכנסת בקבוצת יבנה

## הערות שוליים

קטגוריה:אדריכליות ישראליות
קטגוריה:אדריכלים ישראלים
קטגוריה:אישים הקבורים בבית העלמין הדרום
קטגוריה:ישראליות שנולדו ב-1911
קטגוריה:ישראלים שנולדו ב-1911
קטגוריה:ישראליות שנפטרו ב-2002
קטגוריה:ישראלים שנפטרו ב-2002
אנטילוכוס

**אנטילוכוס** (ביוונית: **Ἀντίλοχος**) היה בנו של מלך פילוס, נסטור במיתולוגיה היוונית. זכור בזכות מלחמתו למען הצבא היווני במלחמת טרויה.
## דמותו
כאחד ממחזריה של הלנה, ליווה אנטילוכוס את אביו ואת אחיו  למלחמת טרויה, שם התבלט בעיקר בכישרונו, ביופיו ובאסטרטגיית הלחימה שלו, אך יותר מכל בזריזותו, שבזכותה הצליח לבלבל את אויביו בשדה הקרב ולגבור עליהם. על אף שהיה הצעיר מבין הנסיכים היוונים, הוא פיקד על הפיליאנים במלחמה וביצע מעשי גבורה רבים. הוא היה חביב האלים וידידו הקרוב של אכילס. כאשר נהרג בקרב פאטרוקלוס, רעו של אכילס, אנטיכולוס היה זו שהודיע לאכילס על מותו.

כאשר אביו, נסטור, הותקף על ידי המלך האתיופי ממנון, אנטילוכוס הקריב את עצמו כדי להצילו ונהרג לאחר קרב קשה עם ממנון, ובכך הגשים את נבואת האורקל, לפיה היה עליו "להיזהר מאתיופי". כדי לנקום את מותו של אנטילוכוס, הרג אכילס את ממנון בדו-קרב.

אנטילוכוס הותיר אחריו במסיניאה בן בשם פאיון , שצאצאיו גורשו מאוחר יותר ממסיניאה על ידי הרקולס. סיפורו תואר באודה הפיתית השישית של המשורר היווני פינדארוס. באודיסיאה מוזכר אנטילוכוס, יחד עם אכילס ופאטרוקלוס, כשהם מטיילים יחד ב שבעולם התחתון היווני לאחר מותם.

## קישורים חיצוניים

* 
* גוסטאב שוואב, אלים וגיבורים. סיפורי המיתולוגיה של היוונים והרומאים. ישראל כנרת זמורה-ביתן דביר, 2007.

## הערות שוליים

קטגוריה:דמויות מהמיתולוגיה היוונית
קטגוריה:מלחמת טרויה
ציר דיפלומטי

**ציר דיפלומטי** היה נציג דיפלומטי שדורג מתחת לשגריר. נציגות דיפלומטית בראשות ציר הייתה ידועה כצירות. תחת שיטת הדירוג הדיפלומטי שהונהגה על ידי קונגרס וינה ב-1815, ציר היה דיפלומט ממדרגה שנייה בעל סמכות מלאה לייצג ממשלה, אך עם זאת, צירים לא נחשבו כנציג אישי של ראש המדינה של ארצם. עד לעשורים הראשונים של המאה ה-20, רוב הנציגויות הדיפלומטיות היו נציגויות בראשות דיפלומטים בדרגת צירים. שגרירים הוחלפו רק בין מעצמות גדולות, בעלי ברית קרובים ומונרכיות קשורות.

לאחר מלחמת העולם השנייה לא נחשב מקובל להתייחס לעמים כנחותים מאחרים, לאור דוקטרינת האומות המאוחדות בדבר שוויון מדינות ריבוניות. השימוש בציר ננטש בהדרגה ככל שמדינות שדרגו את יחסיהן לדרגת שגריר. דרגת הציר עדיין הייתה קיימת ב-1961, כאשר נחתמה אמנת וינה בדבר יחסים דיפלומטיים, אך היא לא שרדה את העשור.
## הערות שוליים

קטגוריה:דיפלומטיה
24 ימים

**24 ימים** (בצרפתית: **24 jours, la vérité sur l'affaire Ilan Halimi**; בתרגום לעברית: **24 ימים, האמת על פרשת אילן חלימי**) הוא סרט דרמה צרפתי בבימויו של אלכסנדר ארקאדי שיצא לאקרנים ב־2014. הוא מציג את פרשת כנופיית הברברים, שהתרחש בינואר 2006.

## תקציר
בליל שישי של ינואר 2006, לאחר ארוחת שבת עם אמו (בגילומה של זאבו ברייטמן) ואחותו, אילן חלימי (בגילומו של סירוס שהידי) בן ה-23 מקבל שיחת טלפון. אילן קובע במהירות להיפגש עם המתקשרת, צעירה יפהפייה, ובעקבות כך מותקף ונחטף על ידי כנופיה. למחרת אחר הצהריים נשלחת למשפחת חלימי הודעה מקוונת בדרישה לקבל כופר עבור החזרתו של אילן. הוריו של אילן, רות ודידייה חלימי (בגילומו של פסקל אלבה), פונים מיד למשטרה.

המשטרה, שלא זיהתה את האנטישמיות מאחורי האירוע, מתייחסת למקרה של אילן כאל חטיפה רגילה. הסרט מתאר את 24 הימים לאחר מכן, בהם משפחת חלימי מקבלת למעלה מ-700 שיחות טלפון מאיימות מחוטפי אילן. המתיחות גוברת בין המשפחה למשטרה שהוקצתה לתיק שלה, ככל שחולפים ימים ללא חזרתו בשלום של אילן. בסופו של דבר, מתגלה עוד פרטים אודות החוטף של אילן (מגולם על ידי טוני הריסון מפודג'ה), שנראה שהוא נמצא במספר מקומות בו-זמנית. הסרט הוא תיאור מצמרר של אירועי החיים האמיתיים סביב הפיגוע, ומציג פרשנות על האנטישמיות הגוברת בצרפת.

## שחקנים ודמויות
* זאבו ברייטמן בתור רות חלימי
* פסקל אלבה בתור דידייה חלימי
* ז'אק גמבלין בתור קומנדנט דלקור
* סילבי טסטוד בתור בריג'יט פארל
* אריק קארוואקה בתור סגן פרננדס
* סירוס שהידי בתור אילן חלימי
* אלקה בלביר בתור יעל חלימי

## קישורים חיצוניים

## הערות שוליים

קטגוריה:סרטי 2014
קטגוריה:סרטי דרמה צרפתיים
קטגוריה:צרפת: אנטישמיות
You & I

***You & I*** (בעברית: **אתה ואני**) הוא אלבום האולפן השלישי של הזמרת-יוצרת הבריטית ריטה אורה. האלבום יצא לאור ב-14 ביולי 2023, על ידי חברת התקליטים BMG רייטס מנג'מנט.

## רקע והכרזה

לאחר פרסום אלבום האולפן השני שלה *[[Phoenix (אלבום)|Phoenix]]* בשנת 2018, אורה לקחה הפסקת הקלטות, והחלה בכמה פרויקטים של טלוויזיה וקולנוע. בפברואר 2022, אורה הוחתמה על ידי חברת התקליטים BMG רייטס מנג'מנט, עסקה שהעניקה לה בעלות על הקלטות מאסטר לפרויקטים הבאים שלה. באפריל 2023, היא הכריזה על יציאת אלבום האולפן השלישי שלה, שכותרתו *You & I*.

## סינגלים
"You Only Love Me", יצא לאור ב-27 בינואר 2023, בתור הסינגל המוביל מאלבום זה. השיר הוכרז ב-11 בינואר 2023. "Praising You" יצא ב-19 באפריל 2023, כסינגל השני מהאלבום. השיר הוא גרסה מחודשת של השיר "Praise You" של פאטבוי סלים משנת 1998, ופאטבוי סלים זוכה גם כאמן מובלט ברצועה זו. הרצועה הוכרזה ב-7 באפריל. "Don't Think Twice", יצא לאור כרצועה השלישית של האלבום ב-30 ביוני 2023 שהוכרזה ב-28 ביוני, יומיים לפני היציאה הראשונית.

## רשימת רצועות

## היסטוריית יציאות לאור

## קישורים חיצוניים

## הערות שוליים

קטגוריה:אלבומי ריטה אורה
קטגוריה:אלבומים באנגלית
קטגוריה:אלבומים שהופקו על ידי סירקט
הצירויות הבלטיות

[ממוזער|שגרירות [ליטא בלונדון.]]
**הצירויות הבלטיות** היו נציגויות דיפלומטיות של המדינות הבלטיות הגולות מ-1940 עד 1991. לאחר הכיבוש המדינות הבלטיות בידי ברית המועצות ב-1940, הורו המדינות הבלטיות לדיפלומטים שלהן לשמור על צירויותיהן במספר בירות מערביות. הנציגויות המשיכו להיות מוכרות כנציגויות הדיפלומטיות של אסטוניה, לטביה וליטא, שסיפוחן על ידי ברית המועצות לא הוכר על ידי ארצות הברית, בריטניה וצרפת. הנציגויות סיפקו שירותים קונסולריים לאזרחים גולים של המדינות הבלטיות מ-1940 עד 1991.

## היסטוריה
[ממוזער| מפה מ[ספר העובדות העולמי של 1990 מציינת שארצות הברית לא הכירה בכיבוש הסובייטי של המדינות הבלטיות]]
בין מאי ליוני 1940, קיבלו ממשלות המדינות הבלטיות החלטה סודית כי במקרה של אסון, הכוח למנות ולהדיח נציגים דיפלומטיים תהיה בידי ראשי הנציגויות הדיפלומטיות הקיימות, במקרה של אובדן קשר עם הממשלה. אחר הכיבוש הסובייטי של הבלטיות ב-1940, ניסו נציגי הממשל הסובייטי להשתלט על הנציגויות של המדינות הבלטיות להחזיר את הנציגים. חוקים חוקקו ב-1940 לעודד את השיבה, ודיפלומטיים שסירבו לשוב הוגדרו מורדים עם עונש מוות בתוך 24 שעות לתפיסתם.

## רכוש הצירויות
כל שלוש הצירויות שמרו על נכס דיפלומטי אחד לפחות בארצות הברית עד לתום המלחמה הקרה. לטביה וליטא שמרו על הצירויות המקוריות שלהן בוושינגטון די. סי., בעוד אסטוניה החזיקה קונסוליה בניו יורק. לאחר מלחמת העולם השנייה, הצירות הפסיקו לשמש כסוג של נציגות דיפלומטית, כאשר מדינות שדרגו אותן לשגרירויות. עם זאת, המדינות הבלטיות לא שלטו בשטח שלהן ולא יכלו לקבל שגריר אמריקאי. עד 1990, שלושת הצירויות הבלטיות היו הצירויות היחידות שנותרו ברשימה הדיפלומטית של מחלקת המדינה האמריקאית.

הצירות האסטונית בלונדון התקיימה עד 1989, כאשר מצוקה כספית הביאה לסגירתה. הצירות הלטבית והליטאית המשיכו בעבודתן. הצירויות הבלטיות בפריז הועברו דה פקטו לשגרירות הסובייטית. הצירות האסטונית נהרסה ב-1979, והצירות הלטבית תועדה כרכוש סובייטי ב-1967. עם זאת, הצירות הליטאית נותרה רשומה על שם ממשלת ליטא שלפני המלחמה, והשגרירות הסובייטית לא הצליחה למכור את הבניין.

## לקריאה נוספת
* 

## הערות שוליים

קטגוריה:ממשלות גולות
קטגוריה:נציגויות דיפלומטיות
קטגוריה:ליטא: יחסי חוץ
קטגוריה:אסטוניה: יחסי חוץ
קטגוריה:לטביה: יחסי חוץ
טנקרי

**טנקרי** (**Tanqueray**) הוא מותג ג'ין המיוצר על ידי יצרנית האלכוהול הבריטית דיאג'יו.

ג'ין טנקרי הוא ג'ין לונדוני יבש (London Dry Gin) המיוצר בתהליך זיקוק כפול של דגנים, הרכיבים הבוטניים: ערער, כוסברה, שורש אנג'ליקה  וליקריץ (במינונים השמורים בסוד מסחרי), מתווספים למשקה במהלך הזיקוק השני.

טנקרי אינו מחזיק נתח שוק ניכר בשוק הבריטי, והשוק הגדול ביותר שלו הוא בארצות הברית.

ג'ין טנקרי משווק ברחבי העולם כולו ונמנה עם שישה עשר 'המותגים האסטרטגיים' של דיאג'יו, באתר החברה הוא מתואר בתיאור 'הג'ין המהולל ביותר בעולם'.

## מוצרי משנה
ממוזער|מדגם מייצג של משקאות טנקרי
ג'ין טנקרי המקורי, המשווק בשם "Tanqueray London Dry Gin" הוא המוצר המקורי שהושק לראשונה ב-1830. הגרסה המוכרת שלו, הנמכרת בארצות הברית, קנדה, גרמניה וחנויות דיוטי פרי ברחבי אירופה, מכילה 47.3% כוהל בנפח. אך קיימות גרסאות של 43.1% כוהל בנפח (משווקת בבריטניה ובסקנדינביה) ו-40% כוהל בנפח (בקנדה, אוסטרליה וניו זילנד).

ישנן גרסאות של ג'ין טנקרי שהותאמו עבור קוקטיילים. כך למשל "Tanqueray No. Ten Gin" שהושק בשנת 2000 והותאם למתכוני מרטיני. תהליך הזיקוק שלו הוכפל לכדי ארבע פעמים ונוספו לתהליך אשכוליות ותפוזים ליים וקמומיל.

הגרסה "Tanqueray Rangpur Gin" הושקה בשנת 2006, היא מכילה (בזיקוק האחרון) ליים ורנגפור , ג'ינג'ר ועלי דפנה, שמקנים למשקה טעם הדרים חזק.

שילובים נוספים וגם גרסה נטולת אלכוהול (Tanqueray 0.0 שבוקבקה ב-2021) זכו למידות משתנות של הצלחה.

גרסה חריגה של המותג, היא למעשה וודקה, 'וודקה טנקרי סטרלינג'.

## קישורים חיצוניים

* 

## הערות שוליים

קטגוריה:ג'ין
קטגוריה:וודקה
קטגוריה:מותגי דיאג'יו
מטפסי הרים

**מטפסי הרים** (באנגלית: **Alpine Climbers**) הוא סרט הנפשה קצר אמריקאי משנת 1936 שהופק על ידי וולט דיסני הפקות והופץ על ידי יונייטד ארטיסטס. הסרט, שבוים על ידי דייוויד הנד, הועמד בפסטיבל הסרטים של ונציה שנה לאחר מכן. זהו הסרט הקצר ה-86 בסדרת סרטי "מיקי מאוס" שיצאו לאקרנים והשביעי באותה שנה.

## עלילה
מיקי מאוס, דונלד דאק ופלוטו יוצאים לטיפוס הרים בהרי האלפים. מיקי מוביל את השיירה, שר יודל ומטפס על קיר אנכי עם גרזן הקרח שלו, דונלד, קשור למיקי ומטפס אחריו גם, שר יחד עם מיקי בקולו הצורמני ופלוטו תלוי על קצה החבל. לאחר הטיפוס, החבורה מנצלת את ההזדמנות כדי לשוטט בהר. מיקי קושר את פלוטו לסלע ודונלד קוטף פרחי אדלווייס ונתקל בעז הרים צעירה האוכלת לו את הפרחים, מה שמרתיח מאוד את דונלד. מיקי מוצא קן של נשרים ולוקח משם את הביצים, בתקווה לאכול אותן מאוחר יותר. אך נקבת הנשר מופיע לפתע ותוקפת אותו. מיקי משליך עליה את הביצים, אשר בוקעות ברגע שפוגעות בה. בעוד הגוזלים שזה עתה בקעו תוקפים את מיקי, אחת הביצים נופלת על ראשו של פלוטו. הביצה עד מהרה נבקעת וממנה יוצא גוזל, גדול יותר מאחיו, ומתעלל ומתגרה בפלוטו עד שהאחרון נופל מההר, עם הסלט שאליו הוא קשור, ומוצא את עצמו קבור בשלג. כלב ההצלה מזן סן ברנרד, עם חבית אלכוהול תלויה על צווארו, יוצא ממלונתו, שעליה צלב אדום, ושולה את פלוטו הכחול מקור מבין השלג. הכלב האומלל מקבל אלכוהול כדי לחמם ולהחיות אותו, אך הוא משתכר ומתחנף לכלב ההצלה לעוד לגימה.

במרומי ההר, דונלד דולק אחרי העז הקטנה עד שהיא נכנסת למערה. דונלד נכנס אחריה ולאחר קרב קצר שולף מתוך המערה את האבא של העז, שאינו שמח מהעובדה שדונלד מתעלל בצאצא שלו. דונלד מבין את מר גורלו ומעמיד פנים שלא כלום בעודו נמלט בנונשלנטיות. אבא עז נוגח בדונלד פעם אחר פעם, אך הברווז העקשן מחליט לנגוח חזרה, ואכן מצליח להביס את יריבו. מיקי, עדיין נאבק בגוזלים, משתמש בחבל שלו בתור לאסו ותופס את האם. לאחר כמה הרפתקאות באוויר, מיקי ודונלד, שנחלץ להצילו, מוצאים את עצמם מתרסקים על מלונתו של כלב ההצלה. השניים מגיחים משם רק בכדי לראות את פלוטו וחברו החדש שתויים ומייללים לאחר שריקנו את החבית.

## דמויות ומדבבים
* מיקי מאוס – וולט דיסני
* דונלד דאק – קלרנס נאש
* פלוטו – פינטו קולביג

הסרט הופץ בישראל בדיבוב עברי, כשעל מלאכת הדיבוב הייתה אחראית שפרירה זכאי.

## טריוויה
* סרט זה כולל סצנה מפורסמת עם כלב הצלה מזן סן ברנרד בעל חבית סביב צווארו, מיתוס שמקורו מציורו המפורסם של האמן אדווין לנדסייר. הכלב שמופיע בסרט, שנוצר על ידי ג'ו גרנט, הופיע שוב בשלהי שנת 1936, בסרט הקצר "עוד חתלתולים" מסדרת סרטי "סימפוניות טיפשיות". לאחר מכן, הוא הפך ל**בוליבר**, כלב המחמד של דונלד דאק.
* נושא הסרט שאוב מחייו של וולט דיסני עצמו, שהיה מוקסם מהרי האלפים ובין השאר משווייץ.
* הסרט משמש בתור שלב במשחק הווידאו "Epic Mickey".

## קישורים חיצוניים

קטגוריה:מיקי מאוס
קטגוריה:סרטים קצרים של דיסני
אל אוגסטר

**אלפרד ג'וליוס אוגסטר** (באנגלית: **Alfred Julius Eugster**; 11 בפברואר 1909 – 1 בינואר 1997) היה אנימטור, סופר ובמאי קולנוע אמריקאי. הוא עבד עבור מספר אולפני הנפשה אמריקאיים, כולל אולפני פליישר, אולפני אייוורקס, וולט דיסני הפקות ו-Famous Studios (מחלקת ההנפשה של סרטי פרמאונט).

## ביוגרפיה
אל אוגסטר נולד ב-11 בפברואר 1909 בעיר ניו יורק. הוריו היו המוזיקאי ג'וליוס אוגסטר והדוויג פיגל, שניהם ממוצא גרמני. בין 1915 ל-1919, אביו נפטר בעודו ילד. בגיל 16, הוא קיבל תשלום של 10 דולר לשבוע עבור ביצוע עבודות מזדמנות.

### קריירה
אוגסטר החל את הקריירה שלו בהנפשה באפריל 1925, באולפניו של פט סאליבן. הוא היה משחיר את הציורים של פליקס החתול. במהלך עבודתו באולפני פט סאליבן, הוא עבד תחת אוטו מסמר. אוגסטר למד במכללת קופר יוניון בלילה כדי ללמוד אמנות תוך כדי עבודה. באפריל 1929, אוגסטר עזב את אולפניו של סאליבן ועבר לאולפני פליישר. בשנת 1932 אוגסטר הלך לעבוד אצל צ'ארלס מינץ. בנוסף הוא עבד עם פרסטון בלייר על סרטים רבים. שנה בלבד לאחר מכן, הוא החל לעבוד באולפניו של אב אייוורקס, שם הוא עבד בשיתוף פעולה עם שיימוס קולהאן.

אוגסטר עבד באולפני אייוורקס עד 1935, אז הצטרף לאולפני ההנפשה של וולט דיסני. ההתמחות שלו באולפניו של דיסני הייתה הנפשתו של דונלד דאק כמו גם עבודות ב"שלגיה ושבעת הגמדים". אוגסטר עזב את דיסני ב-18 במרץ 1939, עקב הצעתו של מקס פליישר לעבוד במיאמי עם שכר גבוה יותר. אוגסטר הצטרף שוב לאולפני פליישר ונשאר איתם עד שהאולפנים נסגרו בשנת 1942. הוא עבד לזמן קצר ב-Famous Studios אבל עזב לצבא ארצות הברית. לאחר שחרורו מהצבא, הוא חזר ל-Famous Studios בשנת 1945. הפעם כהאנימטור הראשי, שם עבד על מספר סרטים מצוירים של "Screen Songs" ו"פופאי" עד 1957. מ-1957 עד 1964, אוגסטר עבד כעצמאי ברחבי ניו יורק ועבד עבור אולפנים מסחריים שונים. ב-1964 הצטרף ל-Paramount שם עבד עבור שיימוס קולהאן ורלף בקשי עד לסגירת האולפן ב-1967. בשנה שלאחר מכן הצטרף ל-Kim and Gifford, שם החל את שהותו הארוכה ביותר באולפן אחד. בספטמבר 1987, אוגסטר פרש משם וסיים את 62 שנות הקריירה שלו.

### חיים אישיים
אוגסטר היה נשוי לאשתו הייזל, הידועה גם בשם צ'יק, במשך 61 שנים. לזוג לא היו ילדים, והייזל נפטרה ב-1995.

## קישורים חיצוניים

## הערות שוליים

קטגוריה:אמריקאים ילידי מדינת ניו יורק
קטגוריה:ניו יורק: אישים
קטגוריה:סופרים אמריקאים
קטגוריה:במאים אמריקאים
קטגוריה:אנימטורים אמריקאים
קטגוריה:בוגרי מכללת קופר יוניון
קטגוריה:אמריקאים שנולדו ב-1909
קטגוריה:אמריקאים שנפטרו ב-1997
שגרירות ישראל במקסיקו

**שגרירות ישראל במקסיקו** היא הנציגות הדיפלומטית של ישראל במקסיקו. השגרירה המכהנת היא עינת קרנץ נייגר.

## היסטוריה
מקסיקו הכירה במדינת ישראל בינואר 1950, ובשנת 1952 שתי המדינות כוננו ביניהן יחסים דיפלומטיים רשמיים.

בדצמבר 2008 הגיעה לשגרירות חבילה ובה שרדי חומר נפץ.

בספטמבר 2022 הושחת מבנה השגרירות על ידי משפחות הסטודנטים שנחטפו באיגואלה, שדרשו את הסגרת תומאס סרון ששימש כראש סוכנות החקירות הפליליות (AIC) בתקופה בה נעלמו הסטודנטים, והיה אחראי על חקירת החטיפה ופרסם דו"ח רשמי ובו טיוח של מעורבות הממשלה בפרשה, שבספטמבר 2019 ברח לישראל, ותועד בדירת מסתור בתל אביב. ישראל זימנה את שגריר מקסיקו בישראל נזיפה, לאחר שנטען כי השוטרים הניחו למפגינים להשחית את המבנה.

## שגרירים
בטרם מינוי שגריר ישראלי במקסיקו, מונה אדולפו פאסטליכט בשנת 1951 לקונסול כבוד של ישראל במקסיקו. בענייני הקשרים עם מקסיקו טיפל במשרד החוץ משה טוב.

בנובמבר 1953 מונה לראשונה שגריר ישראלי במקסיקו. בשנים הראשונות, שגריר ישראל במקסיקו כיהן גם כציר לא תושב בגואטמלה, הונדורס, ניקרגואה, אל סלוודור, קוסטה ריקה, הרפובליקה הדומיניקנית וקובה.

## האמנות נוספות
מאז 2016, לאחר שישראל סגרה את השגרירות בסן סלוודור, משמשת שגריר ישראל במקסיקו, כשגריר לא תושב גם בבליז. כמו כן השגרירות מאומנת לאיי בהאמה.

## קישורים חיצוניים
* 

## הערות שוליים

*
מקסיקו
קטגוריה:מקסיקו סיטי: מבנים
קטגוריה:יחסי ישראל–מקסיקו
אמיליה רוברטסון היל

**אמיליה רוברטסון היל** (באנגלית: **Amelia Robertson Hill**; 15 בינואר 1821 – 5 ביולי 1904; שם נעורים: אמיליה מקדרמייד פטון) הייתה אמנית ופסלת סקוטית בולטת לאורך המאה ה-19 ואחת הבודדות שקיבלה הזמנות עבודה ציבוריות. העבודות החשובות שלה הן הפסל של דייוויד ליווינגסטון בגני פרינסס סטריט, אדינבורו ופסל רוברט ברנס בדאמפריס.

## ביוגרפיה
היל נולדה לקתרין מקדיארמיד (נפטרה ב-1853) וג'וזף ניל פטון (1797–1874), מעצבי שטיחים. אחותה ג'מימה, נולדה ב-11 בנובמבר 1823. אחיה היו האמנים ג'וזף נואל פטון (1821–1901) ו-וולר יו פטון (1828–1895). נראה שהיא הוכשרה כפסלת אצל ויליאם ברודי באדינבורו.

בשנת 1862 היא נישאה לצייר והצלם החלוץ דייוויד אוקטביוס היל. היא הייתה אשתו השנייה. הם גרו באדינבורו. לתפקידו כמזכיר האקדמיה המלכותית הסקוטית היה חלק בהכרות ביניהם. בשנת 1868 הם הקימו את ביתם בבית רוק, בפינה הדרום מערבית של קלטון היל ליד מדרגות הכניסה הדרומיות לגבעה. אף שהם מזוהים לכתובת זו, הם חיו כאן רק שנתיים. הוא מת ב-1870 ואמיליה עברה מהבית, לניוינגטון לודג'. היא עיצבה פסל ברונזה בדמותו, על קברו.

מפקד האוכלוסין של 1891 מתאר את היל כ"פסלת, בדימוס", אך היא הציגה באקדמיה המלכותית הסקוטית עד 1902, בגיל 82. היא מתה בביתה, ב-5 ביולי 1904 בגיל 83. היא נקברה ליד בעלה 34 שנים לאחר מותו.

## גלריה

File:David Livingston Edinburgh.jpg|פסל של דייוויד ליונגסטון
File:Burns 2.jpg|פסל של רוברט ברנס
File:Bust of David Octavius Hill, Dean Cemetery Edinburgh.jpg|הפסל על קברו של בעלה
File:3. Marble statue of Hugh Miller, by Amelia Paton Hill, 1860s, Edinburgh, Scotland. National Museum of Scotland, Edinburgh.jpg|פסל הגאולוג יו מילר


## קישורים חיצוניים

## הערות שוליים

קטגוריה:פסלים בריטים
קטגוריה:בריטיות שנולדו ב-1821
קטגוריה:בריטים שנולדו ב-1821
קטגוריה:נפטרות ב-1904
קטגוריה:בריטים שנפטרו ב-1904
תוכנית אריאל

שמאל|ממוזער|200px|לוויין איראל 1
**תוכנית אריאל** (באנגלית:**Ariel programme**) הייתה תוכנית לחקר חלל בריטית במחצית השנייה של המאה ה-20. במסגרת התוכנית שוגרו לחלל 6 לוויינים בעזרת משגרים מתוצרת ארצות הברית. השם נבחר לכבוד דמות ממחזה של ויליאם שייקספיר "הסערה". בעקבות השיגור הראשון שבוצע בשנת 1962, בריטניה הפכה למדינה השלישית בעלת לוויין.

## היסטוריה
בישיבת המועצה הבין-לאומית למדע, ארצות הברית הציע למדינות חברות עזרה בפיתוח ושיגור לוויין לחלל. בסוף 1959 הוועדה הלאומית הבריטית לחקר החלל הגישה לנאס"א הצעה. בתחילת 1960 המדינות סוכמו מסגרת התוכנית ואחריות של כל מדינה לקידומה.

הלוויין הראשון "אריאל 1" נבנה במרכז טיסות החלל גודרד ומשקלו היה 62 ק"ג. הוא שוגר לחלל באפריל 1962. במאי 1962 הוא נפגע מניסוי גרעיני בגובה רב שבוצע על ידי ארצות הברית והפסיק לפעול.

"אריאל 2" נבנה בוסטינגהאוס ומשלקו היה 68 ק"ג. הוא שוגר במרץ 1964 והיה אמור לעשות מחקרים בתחום רדיו-אסטרונומיה. הקשר עם הלוויין אבד בנובמבר 1964.

"אריאל 3" היה הלוויין הראשון שתוכנן ונבנה בבריטניה. הוא שוגר בשנת 1967 ושקל 89 ק"ג. בעזרת הלוויין בוצעו מספר ניסויים. בעיות בתפקוד הלוויין החלו באוקטובר 1967 ופעילותו הסתיימה בספטמבר 1969.

"אריאל 4" נבנה ב-British Aircraft Corporation. הוא שוגר לחלל בשנת 1971. משקלו היה 99.5 ק"ג. הוא היה מיועד לחקר יונוספירה. הוא ירד מהמסלול בשנת 1978.

"אריאל 5" נבנה ב-Marconi Electronic Systems. הוא שוגר לחלל בשנת 1974. משקלו היה 130.5 ק"ג. על הלוויין הותקן טלסקופ לחקר בקרני רנטגן. הוא סיים פעילות בשנת 1980. מרכז בקרה על הפעילות היה ממוקם בבריטניה.

"אריאל 6" נבנה ב-Marconi Electronic Systems. הוא שוגר לחלל בשנת 1979. משקלו היה 154.5 ק"ג. על הלוויין הותקן טלסקופ לחקר בקרני רנטגן וחיישני קרינה קוסמית. הוא סיים פעילות בשנת 1982. מרכז בקרה על הפעילות היה ממוקם בבריטניה.

## רשימת לוויינים

## קישורים חיצוניים

* מידע על הלוויינים

קטגוריה:הממלכה המאוחדת: מדע וטכנולוגיה
עפיף עבד

250px|ממוזער|שמאל|עפיף עבד ביום השבעתו בכנסת
**עפיף עבד** (בערבית: عفيف عبد; נולד ב-9 בפברואר 1974) הוא פוליטיקאי דרוזי ישראלי המכהן כחבר הכנסת העשרים וחמש, מטעם מפלגת הליכוד, נציג המגזר הלא יהודי.

## ביוגרפיה
עבד נולד לאמין וכאמלה בשנת 1974 בכפר הדרוזי ירכא. הוא האח הבכור מבין חמישה אחים. שירת בצה"ל במשך פחות משנה, בשל מצבו הרפואי של אביו שהיה מרותק למיטתו בשל תאונת דרכים. בשנת 1998 החל לעבוד במועצת כפר ירכא כמנהל מחלקת רישוי עסקים. בשנים 1998 עד 2004 היה יו”ר עמותת בני ירכא בכדורסל.

עבד פעיל מתחילת המאה ה-21 במפלגת הליכוד. בשנת 2001 הפך לחבר מרכז הליכוד. בשנת 2010 הפך סגן יו״ר תנועת צעירי הליכוד הארצית. בשנת 2012 נבחר למזכירות הליכוד וזכה בתמיכה רחבה של 2,700 קולות, פער משמעותי מול המתמודדים. באותה שנה התמודד על המקום המשוריין לדרוזים בבחירות המקדימות במפלגת הליכוד, אך הפסיד לאיוב קרא בהפרש של כ-7,000 קולות, והוצב במקום 66 הלא ריאלי ברשימת הליכוד - ישראל ביתנו בבחירות לכנסת התשע עשרה.

ב־2022 התמודד שוב על המקום המשוריין למיעוטים בבחירות מקדימות לרשימת הליכוד והפסיד שוב לאיוב קרא. עבד עתר לבית הדין של הליכוד, שביטל את מועמדותו של איוב קרא בגלל שכיהן בכנסת שנה וחצי לפני כן והכריז על בחירתו של עבד למשבצת המיעוטים. ערעור של קרא לבית המשפט העליון נמשך על ידי קרא בהמלצת השופטים ועבד שובץ במקום ה-43 ברשימת הליכוד לכנסת. בבחירות זכה הליכוד ב־32 מושבים.

ב-5 בינואר 2025 החל עבד לכהן כחבר הכנסת העשרים וחמש במסגרת החוק הנורווגי, בעקבות התפטרותו של חבר הכנסת יואב גלנט מהכנסת. עבד נחשב לאחראי על תחום האוכלוסייה הלא-יהודית בליכוד ומקיים קשר עם מנהיגי העדה הדרוזית וראשי הרשויות הדרוזים.

## פעילות ציבורית
עבד יזם עשרות פגישות ומיזמים לקידום היישובים הלא-יהודיים, תחזוקת אתרים קדושים, שימור בתי תפילה, קידום צעירים לתפקידים ציבוריים, ותיווך מול משרדי ממשלה בנושאי תעסוקה, תשתיות, חינוך ורווחה.

במהלך העימותים בין הדרוזים לסונים בסוריה באפריל-מאי 2025 נפרצה גדר הגבול באזור מג'דל שמס על ידי אזרחים ישראלים דרוזים שנכנסו לסוריה. חבר הכנסת עבד נכנס לכפר חדר בסוריה כדי לשכנעם לשוב לשטח מדינת ישראל בהקדם.

## חיים אישיים
עבד נשוי לראניה וגר בירכא. לזוג שמונה ילדים.

## קישורים חיצוניים

* חסין חלבי, עפיף: "הליכוד זה הבית החם של הדרוזים", בפורטל הכרמל והצפון, 13 באוקטובר 2022
* אלי חזן, עפיף עבד: ליכודניק אמיתי, לוחם חברתי, באתר ליכודניק, 5 בנובמבר 2012
* 

## הערות שוליים

קטגוריה:חברי הכנסת העשרים וחמש: חברי כנסת מכהנים במסגרת החוק הנורווגי
קטגוריה:חברי הכנסת מטעם הליכוד
קטגוריה:חברי כנסת דרוזים
קטגוריה:ירכא: חברי הכנסת
קטגוריה:פוליטיקאים דרוזים ישראלים
קטגוריה:ישראלים שנולדו ב-1974
עליזה גלקין-סמית

**עליזה גלקין-סמית** (נולדה בשנת 1952) סופרת ישראלית, מטפלת באמנות, ציירת ופסלת. חברה באגודת הסופרות והסופרים העבריים. חברה באגודת האמנים.

## ביוגרפיה
תושבת מושב עמיקם. למדה תואר ראשון באוניברסיטה העברית בספרות ספרדית וצרפתית, ועסקה בהנדסת מחשבים.

בנוסף סיימה לימודי תרפיה באמנות בבית ברל.

נשואה ואם לבת.

## פרסים
ספרה **ליל** זכה בציון לשבח של איגוד הסופרים.

## ספריה
* עונות (ירושלים: כרמל, 2002)
* יער הפלאות (תל אביב: חלונות, 2005)
* מועדון יום שישי (תל אביב: גוונים, 2007)
* עורכת ספרותית (מבשרת ציון: צבעונים, 2007)
* ליל (תל אביב: מנדלי מוכר ספרים ברשת, 2013)
* מונולוג של איש שמן (תל אביב: מנדלי מוכר ספרים ברשת, 2016) תורגם לאנגלית ולהולנדית
* על כורחי (תל אביב: מנדלי מוכר ספרים ברשת, 2016)
* אהבה על כוס תה (ישראל, מנדלי ספרים אלקטרוניים, 2017)
* קמליה סיננסיס - ספר התה (איתי בחור - הוצאה לאור, 2018)
* האישה שניכשה בהר (הרצליה: מנדלי מוכר ספרים ברשת, 2018)
* ורד הכלב (תל אביב: מנדלי מוכר ספרים ברשת, 2021)
* כי הנה כחמר (תל אביב: מנדלי מוכר ספרים ברשת, 2023)

## תרגומים
*קצלקואטל / חוסה לופז פורטיו אי פאצ'קו (תל אביב: הקיבוץ המאוחד, 1979)

## קישורים חיצוניים

* עליזה גלקין-סמית באתר עברית
* עליזה גלקין-סמית באתר הספרייה הלאומית
* עליזה גלקין-סמית באתר סימניה
* עליזה גלקין-סמית באתר גוגל ספרים
* 
* 
* 139 - ראיון עם עליזה גלקין סמית באתר יוטיוב, 3.9.2014
* ד"ר אביבית אגם דאלי, ביקורת ספרים – ספר התה
* ספוטלייט - עליזה גלקין סמית באתר של נילי דגן, 10.6.2016
* איתי בחור, השקת הספר 'קמליה סיננסיס' מאת עליזה גלקין-סמית באתר איתי בחור - הוצאה לאור
* עליזה גלקין-סמית באתר הלקסיקון הספרות העברית החדשה

## הערות שוליים

קטגוריה:סופרות ישראליות
קטגוריה:סופרים ישראלים
קטגוריה:פסלות ישראליות
קטגוריה:פסלים ישראלים
קטגוריה:ציירות ישראליות
קטגוריה:ציירים ישראלים
קטגוריה:בוגרות האוניברסיטה העברית בירושלים
קטגוריה:בוגרי האוניברסיטה העברית בירושלים
קטגוריה:מבוא ביתר: אישים
קטגוריה:עמיקם: אישים
קטגוריה:ישראליות שנולדו ב-1952
קטגוריה:ישראלים שנולדו ב-1952
Hoodie

"**Hoodie**" (בעברית: "**הודי**") הוא סינגל של הזמרת הישראלית אנה זק בהשתתפות הזמר-יוצר הישראלי מרגי, אשר יצא לאור ב-21 במרץ 2023. את השיר כתבו מרגי, יובל מעיין, מתן אגוזי ודורין הירבי והפיקו אגוזי ומעיין.

## וידאו קליפ
הווידאו קליפ הרשמי של השיר פורסם ב-21 במרץ 2023, יחד עם צאתו של השיר. את הקליפ ביים איתמר לידר שירי. על פי ישראל היום, בקליפ זק ומרגי "מופיעים סקסיים מתמיד על גגות העיר הלבנה".

נכון לנובמבר 2025, לשיר יש למעלה מ-3.2 מיליון צפיות ביוטיוב.

## קבלה ביקורתית
בוואלה! נכתבה על השיר ביקורת חיובית, בה נאמר כי "אנה זק ומרגי מציגים שיתוף פעולה שבא הכי טבעי שיש, ויוצרים שיר פופ קליל עם השפעות אייטיזיות ומילים חמודות, שהוא פשוט כיף טהור עם פזמון שנדבק לראש, ובעיקר מעלה את השאלה - איך זה לא קרה עד עכשיו?". בנוסף, נטען כי השיר הוא "בדיוק מה שהיינו צריכים - להיט טיקטוק קלאסי שירים אותנו".

## הצלחה מסחרית
השיר נכנס למקום השישי במצעד הרשמי של גלגלצ ב-30 במרץ 2023 ובמצעד השבועי של מדיה פורסט ב-1 באפריל 2023.

## מיקומי שיא

## הערות שוליים

קטגוריה:שירי אנה זק
קטגוריה:שירי מרגי
קטגוריה:דואטים
קטגוריה:שירים בעברית
קטגוריה:שירים שנכתבו על ידי יובל מעיין
קטגוריה:שירים שהולחנו על ידי יובל מעיין
קטגוריה:שירים על ביגוד ואופנה
מרקטה אירגלובה

**מרקטה אירגלובה** (; נולדה ב-28 בפברואר 1988) היא זמרת-יוצרת ושחקנית צ'כית-איסלנדית. התפרסמה בזכות השתתפותה בסרט *Once*, שזיכה אותה במספר פרסים, כולל פרס אוסקר לשיר המקורי הטוב ביותר עבור "Falling Slowly".

## קריירה
יחד עם גלן הנסרד הייתה אירגלובה חלק מהצמד דה סוול סיזן. הוא הוציא את אלבום הבכורה שלו באפריל 2006 תחת חברת התקליטים אוברקאוט רקורדינגס. בשנת 2007 שיחקה אירגלובה בסרט *Once*. היא הייתה שותפה לכתיבת רוב פסקול הסרט, כולל "Falling Slowly", שזכה בפרס אוסקר לשיר המקורי הטוב ביותר. *Once* זכה בפרס עבור סרט הדרמה הטוב ביותר בפסטיבל הסרטים סאנדנס. אירגלובה הופיעה בפסקול של "אני לא שם" משנת 2007 עם גרסת דה סוול סיזן ל-"You Ain't Goin' Nowhere" של בוב דילן. העיבוד הבימתי בתיאטראות ברודוויי לסרט זכה בשמונה פרסי טוני ובפרס גראמי עבור אלבום המחזמר הטוב ביותר.

בשנת 2022 נחשף כי אירגלובה תשתתף בקדם האיסלנדי לאירוויזיון 2022, Söngvakeppnin, עם השיר "Possible". היא התחרתה בחצי הגמר השני, ונכשלה בניסיון להעפיל לגמר התחרות. בשנת 2023 התחרתה בקדם הצ'כי לאירוויזיון 2023 עם "Happy". היא הגיעה למקום הרביעי עם 1,009 נקודות.

## דיסקוגרפיה
### אלבומי סולו
* 2011: *Anar*
* 2014: *MUNA*
* 2022: *LILA*

### דה סוול סיזן
* 2006: *The Swell Season*
* 2007: *Once*
* 2009: *Strict Joy*

## קישורים חיצוניים

* 

## הערות שוליים

קטגוריה:זמרות איסלנדיות
קטגוריה:זמרות צ'כיות
קטגוריה:שחקניות קולנוע וטלוויזיה איסלנדיות
קטגוריה:שחקניות קולנוע וטלוויזיה צ'כיות
קטגוריה:זמרות פולק רוק
קטגוריה:זוכי אוסקר: כותבי השיר המקורי הטוב
קטגוריה:אישים זוכי פרס דרמה דסק
קטגוריה:אישים זוכי פרס אוליבייה
קטגוריה:צ'כים שנולדו ב-1988
קטגוריה:ילידות 1988
קטגוריה:איסלנדים שנולדו ב-1988
קטגוריה:נגני מנדולינה
קרב טרוקדרו

**קרב טרוקדרו** נערך ב-31 באוגוסט 1823, והיה הקרב המשמעותי היחיד שבו השתתפו מאה אלף בני לואי הקדוש, כחלק מהתמיכה הצרפתית בפרננדו השביעי, מלך ספרד. הצרפתים ניצחו את הכוחות הליברליים והשיבו את כוחו המוחלט של פרננדו השביעי בספרד.

## רקע
אחרי נפילת נפוליאון בונפרטה, סירב פרננדו השביעי לקבל את החוקה הספרדית מ-1812, וב-1820 פרצה במדינה התקוממות בהובלת רפאל דל רייגו, שביקש להחזיר את המלוכה החוקתית לספרד. המלך כותר והוחזק בקדיס, שם הוקם הקורטס, הפרלמנט הספרדי. לאחר התרחשות האירועים, התכנסו מעצמות אירופה באוקטובר 1822, במה שנקרא קונגרס ורונה, והתירו לצרפת להתערב ולהחזיר את שלטון פרננדו השביעי בספרד, כשבריטניה הייתה היחידה שנמנעה בהחלטה.

## פעולה צבאית
ב-17 באפריל 1823, כוחות צרפתיים בפיקודו של לואי אנטואן, דוכס אנגולם, בנו של מי שהפך כשנה אחר כך למלך שארל העשירי, חצה את הפירנאים ונכנס לספרד.

הכוחות התקבלו בברכה על ידי הבסקים וספרדים שמרנים. לואי אנטואן שיגר כוח שיכתר את סן סבסטיאן, ואילו הוא הוביל התקפה על מדריד, שנשלטה על ידי הממשלה המורדת, שב-23 במאי נסוגה לסביליה. המושל הצבאי של מדריד נכנע בחשאי ונמלט לצרפת, וכעת מדריד נטולת ההנהגה לא הייתה יכולה להתמודד עם הצרפתים, שנכנסו אליה והטילו עוצר, בהמתנה לחזרתו של פרננדו השביעי.

הצרפתים המשיכו דרומה כדי להתמודד עם המורדים בקדיס, וכיתרו את נמל טרוקדרו ששלט על הכניסה לעיר. ב-31 באוגוסט 1823 פתחה צרפת בהתקפה מכיוון הים תוך שהיא מנצלת את השפל, והצליחה לכבוש את הנמל. אחרי הפעולה, הצליחו הצרפתים לאגף את הכפר ולהשתלט עליו. אחרי הפעולה, 1,700 חיילים ספרדים נלקחו בשבי.

קדיס עצמה הצליחה להחזיק מעמד במשך שלושה שבועות על אף ההפצצות, אך נאלצה להיכנע גם היא ב-23 בספטמבר 1823, אז המלך פרננדו השביעי שוחרר. למרות ההבטחות לחנינה, המלך הורה לנקוט בצעדים נגד המורדים; במהלך השנים הבאות, 30 אלף איש הוצאו להורג ו-20 אלף נאסרו.

## אחרית דבר
ממוזער|הפסל שמנציח את קרב טרוקדרו בפריז
קרב טרוקדרו היה אחד האירועים שדרבנו את נשיא ארצות הברית, ג'יימס מונרו, להכריז על דוקטרינת מונרו ב-2 בדצמבר 1823, שקבעה כי ארצות הברית לא תסבול קולוניאליזם אירופאי באמריקה, כדי להימנע מהתערבות אירופאית.

## קישורים חיצוניים

*
*
*
*

## הערות שוליים

טרוקדרו
טרוקדרו
פידוג

**קַאנְג הְיוֹ-ווֹן** (בקוריאנית: **강효원**; נולד ב-19 בספטמבר 1983), המכונה **פִּידוֹג** (בקוריאנית: **피독**), הוא מפיק מוזיקלי, מלחין ותמלילן דרום קוריאני הפועל בחברת התקליטים ביג היט מיוזיק. התפרסם כמפיק המוזיקלי של להקת הבנים BTS.

## ביוגרפיה וקריירה
בשנת 2007, בגיל 25, נוצר הקשר בין פידוג למנכ"ל ביג היט באנג סי-היוק - באנג ניהל קהילת מלחינים מקוונת שבה פידוג העלה כמה מהיצירות המוזיקליות שלו. באנג אהב את המוזיקה, והשירים של פידוג "Come Back" ו-"Love" נכללו באלבום האולפן הראשון של קבוצת , **', ובאלבום האולפן השלישי של , ''Before I Go, J-Lim'', בהתאמה. שני האלבומים יצאו בשנת 2007. בשנת 2010, הביא יחד עם הראפר  את [[RM (ראפר)|RM]], אז בן 16, לביג היט ובכך התחילה הקמת קבוצת הבנים BTS. בסופו של דבר הוא הפך למפיק הראשי של הקבוצה.

בטקס פרסי זכויות היוצרים הקוריאני שנערך בפברואר 2019 מטעם  (KOMCA), זכה פידוג בפרס הדיסאנג כ[[כותב שירים|כותב השירים]] והמלחין המרוויח ביותר לשנת 2018. מאז הוא זכה בפרס ברציפות מדי שנה, לאחר שזכה במרב התמלוגים עבור כתיבת שירים והלחנה מבין כל המלחינים וכותבי השירים הקוריאנים. בנובמבר 2020, בשל תרומתו הגדולה לקריירה המוזיקלית של BTS, הוקדש פרק של **' לשיריו.

## דיסקוגרפיה

## דיסקוגרפית הפקה

כל הקרדיטים המוזיקליים נלקחו ממאגר המידע של KOMCA.

## פרסים ומועמדויות

## קישורים חיצוניים

קטגוריה:מוזיקאי קיי-פופ
קטגוריה:מפיקים מוזיקליים דרום קוריאנים
קטגוריה:אמנים דרום קוריאנים הידועים בשם במה
קטגוריה:ילידי 1983
שביל הבארות ובורות המים

200px|ממוזער|שמאל|שביל הבארות ובורות המים
**שביל הבארות ובורות המים** הוא מסלול טיול מעגלי הממוקם בתחום פארק בריטניה באזור שפלת יהודה.

## היסטוריה וגאולוגיה
האזור מתנשא לגובה שבין 400 ל-300 מטר. גבעות האזור, מכוסות בשכבה קשה של קרום סלעי נארי, מתחת לשכבה זו סלע קירטון. כדי להגיע למי התהום באזור, חצבו תושבי האזור בימי קדם בורות ובארות כדי לאגור מים. הבארות נחפרו בערוץ הנמוך בקרבת מפלס מי התהום. לרוב הניחו בדפנות הבאר אבנים כדי למנוע התמוטטות. המים בבורות ובבארות נשאבו בעזרת דליים וניתן לראות סימנים של שחיקה כתוצאה משיפשוף החבלים בדפנות. הבארות שימשו את תושבי הכפר עג'ור שננטש במלחמת העצמאות.

## ח'רבת א-רסם

במסלול השביל עוברים המטיילים בח'רבת א-רסם, אתר ארכאולוגי הנמצא בתחומי הפארק. האתר נמצא בראש גבעה בו עובר השביל, כקילומטר דרומית לתל עזקה, סמוך לעמק האלה ו-11 קילומטר מתל מרשה. האתר כפרי בטבעו ואינו מזוהה עם אף יישוב המוזכר במקורות. השריד העיקרי באתר הוא מבנה ריבועי גדול (30 על 30 מטר) שהוא למעשה חצר מרכזית מוקפת חדרים. מסביב למבנה נמצאו מערות, בורות, מדרגות במדרון ומבנה אבן אשר שימש כנראה כמצבה. האתר התגלה על ידי יהודה דגן במהלך סקר השפלה, ונחפר בין השנים 1997–2003. היישוב באתר התקיים לסירוגין במשך אלף שנים, מתקופת הברזל ועד התקופה הרומית.

## הערות שוליים

קטגוריה:מסלולי טיול בישראל
קטגוריה:השפלה: שמורות טבע
קטגוריה:שביל ישראל
למבורגיני רבואלטו

**למבורגיני רבואלטו LB744** (באיטלקית: **Lamborghini Revuelto LB744**) היא מכונית-על היברידית פלאג-אין במרכב קופה, בעלת שני מקומות ישיבה, שמיוצרת על ידי למבורגיני משנת 2023. היא נחשפה ב-29 במרץ 2023. היא מחליפת הלמבורגיני אוונטאדור והמכונית הראשונה של למבורגיני המשתמשת במערכת הנעה היברידית פלאג-אין. היחידות הראשונות צפויים להמסר ללקוחות בסוף שנת 2023.

היא המתחרה של למבורגיני למכונית החזקה ביותר של פרארי, פרארי SF90 סטרדלה.

## למבורגיני LB744
הלמבורגיני LB744 היא פלטפורמת מערכת הנעה היברידית פלאג-אין החדשה של למבורגיני בה יעשו שימוש כל רכבי למבורגיני הבאים, הראשונה לעשות שימוש בפלטפורמה הזו היא למבורגיני רבואלטו מחליפת האוונטאדור והמכונית החזקה ביותר של למבורגיני בזכות מערכת ההנעה החדשה. הפלטפורמה החדשה נחשפה ב-7 במרץ 2023.

## עיצוב
העיצוב החיצוני ממשיך את מסורת למבורגיני אך עם שינויים מעטים, היא יותר אגרסיבית עם פגוש קדמי מעוצב בצורה שונה עם פנסי תאורה בצורת חץ וכונסי אוויר מודגשים יותר.

ביחס לעיצוב החיצוני תא הנוסעים מציג מראה מעודן יותר. הממשק מבוסס על שלושה מסכים. במרכז מערכת מולטימדיה עם מסך מגע בגודל 8.4 אינץ', לוח המחוונים עושה שימוש במסך בגודל 12.3 אינץ', ומול הנוסע מסך נוסף בגודל 9.1 אינץ' המציג את נתוני הנסיעה והביצועים. כל המסכים מנוהלים על ידי אותה מערכת הפעלה, מה שמאפשר "לדחוף" אליהם אינפורמציה שונה באמצעות החלקת אצבע לכיוונם במסך המרכזי.

## מפרט טכני
הלמבורגיני רבואלטו כוללת מערכת הנעה היברידית פלאג-אין המשלבת בין מנוע בנזין V12 צילינדרים בנפח 6.5 ליטר אטמוספירי המספק 825 כ"ס ב-9,250 סל"ד ומומנט מרבי של 73.9 קג"מ ב-6,750 סל"ד עם שלושה מנועים חשמליים המספקים יחד 300 כ"ס ומומנט של 51 קג"מ, ארבעת המנועים מספקים יחד 1015 כ"ס. תיבת הילוכים כפולת מצמדים בעלת שמונה הילוכים. היא מאיצה מ-0 ל-100 קילומטרים לשעה בתוך 2.5 שניות ומגיעה למהירות מרבית של 350 קילומטרים לשעה.

### סוללה
הלמבורגיני רבואלטו כוללת סוללת ליתיום-יון בקיבולת 3.8 קוט"ש המאפשרת טווח נסיעה מרבי של 10 ק"מ רק בהנעה קדמית לא האחורית ולא הכפולה, הסוללה נטעת אוטומטית ממנוע הבנזין בתוך 6 דקות בלבד ויש אפשרות להטעין אותה חיצונית על ידי מטען בקיבולת מרבית של 7 קילוואט המטעין את הסוללה מ-0 ל-100 אחוז בזמן של חצי שעה.

## קישורים חיצוניים

* 
* עלון מידע על הלמבורגיני רבואלטו מאת למבורגיני 

## הערות שוליים

רבואלטו
קטגוריה:מכוניות על
קטגוריה:מכוניות קופה
קטגוריה:כלי רכב המורכבים באיטליה
קטגוריה:דגמי מכוניות שהושקו ב-2023
בית הכנסת ניז'ני נובגורוד

**בית הכנסת בניז'ני נובגורוד** נבנה בין השנים 1881 – 1883 עבור הקהילה היהודית שהתפתחה בעיר כאשר "חיילי ניקולאי" החליטו להשתקע בה בסיום שירותם הצבאי באמצע המאה ה-19.

חנוכת בית הכנסת התקיימה ב־29 באוגוסט 1884.

בית הכנסת נמצא במרכז ההיסטורי של העיר ונחשב לאחד מבתי הכנסת העתיקים ברוסיה.

בית הכנסת הולאם בשנת 1938 על ידי השלטון הסובייטי אשר השתמש בו לצורך הפעלת בתי מלאכה לנגרות ולמסגרות, מחסנים ומפעל קרטון. כדי לאפשר שימוש יעיל במבנה, עזרת הנשים נסגרה והפכה לקומה נפרדת.

בשנת 1991 השלטונות אפשרו לקהילה לעשות שימוש בבניין בתמורה לתשלום שכר דירה גבוה. הודות למאמציו של שליח חב"ד ורבה הראשי של העיר, הרב שמעון ברגמן, בית הכנסת הוחזר לקהילה בשנת 2005. הבניין שופץ בעלות של שלושה מיליון דולר והותאם לשימוש כבית כנסת הודות לתרומת קרן משפחת רוהר, בראשותו של סמי ג'ורג' רוהר, וקרן קשת יוחל. במסגרת השיפוץ נוספה קומה המשמשת כעזרת נשים. קיר אחד באולם התפילה חופה באבן שהובאה במיוחד מירושלים.

חנוכת בית הכנסת המשופץ והכנסת ספר תורה התקיימו ב-4.04.2014.

בניין בית הכנסת משמש כמרכז החיים היהודיים בעיר, ובתחומו מתקיימות פעילויות מגוונות לכלל האוכלוסייה היהודית: מועדון נוער "חיים", מועדון דרמה, מועדון נשים "חיה-מושקא", מקהלת '"זילבר'", שמיניית נגנים "ערב טוב" ומקהלת בית הספר של חב"ד "אור-אבנר". בנוסף פועלים בבניין משרדי הקהילה, חדר מחשבים עם חיבור לאינטרנט מהיר וספרייה יהודית.

## ראו גם
* הקהילה היהודית בניז'ני נובגורוד

## קישורים חיצוניים

## הערות שוליים

קטגוריה:רוסיה: בתי כנסת
קטגוריה:ניז'ני נובגורוד
שמבדל

שמבדל הוא שם משפחה עברי, ראשי תיבות של **שמ**ואל **ב**ן **ד**וד **ל**וצאטו.

קטגוריה:שמות משפחה עבריים
מרים דרור

**מרים דרור** (19 במאי 1937 – 20 ביולי 2020) הייתה חוקרת ספרות, סופרת ומשוררת ישראלית. פרסמה שירים, מסות ומאמרים בכתבי עת ובמוספי העיתונות היומית.

מרים דרור בעלת תואר דוקטור בספרות עברית מטעם אוניברסיטת תל אביב. עסקה בהוראה בבתי ספר תיכוניים, בסמינרים ובמכללות. מרצה בכירה לספרות ומקרא במכללות "אורנים" ו"בית ברל". כן עבדה בסמינרים "גבעת חביבה" ו"אפעל", ובאוניברסיטאות בארץ ובחו"ל.

מילאה שליחויות מטעם משרד החוץ באפריקה, ומטעם הסוכנות היהודית, המחלקה לנוער ולחלוץ - באירופה. עסקה בפיתוח תוכניות לימודים במכון מופ"ת של משרד החינוך. קיבלה מלגת "סופר-מורה" מטעם משרד החינוך (1995–1996).

כחוקרת עסקה רבות בפואטיקה של שמעון הלקין ובפואטיקה של מרדכי גיאורגו לאנגר.

חברה באגודת הסופרות והסופרים העבריים.

## ביוגרפיה
מרים דרור נולדה בקיבוץ עין החורש, בו הייתה חברה עד 1988.

מרים דרור התגוררה עם בעלה שמעון ברעננה.

מרים דרור קבורה בבית עלמין קיבוץ עין החורש.

## ספריה
* המפלא הרחוק: שירים (תל אביב: ספרית פועלים, תשל"ח)
* שירת שמעון הלקין, תרע"ח-תשל"ו (תל אביב תשמ"ג 1983)
* זמן היסמין: שירים (תל אביב: ספרית פועלים, תשנ"ב 1991)
* הפיוט ונתנה תוקף (תל אביב: מכון מופ"ת, תשנ"ז 1997)
* למה המלאכים עירומים? (תל אביב: גוונים, תש"ע 2009)
* בקצה המסילה: שירים (בני ברק: הוצאת הקיבוץ המאוחד, תשע"ז 2017)
* בארצות הכמהים: שירים נבחרים מן הספרים ומן העיזבון (ישראל: משפחת דרור, תשפ"א 2021)

## עבודת מחקר
* מרדכי גיאורגו לנגר - האיש ושירתו (אוניברסיטת תל אביב תשכ"ט 1969)

## קישורים חיצוניים

* כתבי מרים דרור בפרויקט בן יהודה.

* מרים דרור באתר זמרשת
* מרים דרור באתר סימניה
* מרים דרור באתר הקשרים, 10.1.2018
* מרים דרור באתר שירה עובדת
* זכריה גורן ומרים דרור, על סידור התפילה באתר מערך הספריות והמידע (תש"ס)
* מרים דרור, פגישה מחוץ לזמן באתר נתן אלתרמן (נדפס בדבר 31.3.1978)
* עוזי מנור, מרים דרור באתר כיוון חדש גיליון 261, מרץ 2019
* מרים דרור באתר גוגל ספרים

## הערות שוליים

קטגוריה:משוררות ישראליות
קטגוריה:משוררים ישראלים
קטגוריה:חוקרות ספרות ישראליות
קטגוריה:עין החורש: אישים
קטגוריה:בעלות תואר דוקטור מאוניברסיטת תל אביב
קטגוריה:בעלי תואר דוקטור מאוניברסיטת תל אביב
קטגוריה:אישים הקבורים בעין החורש
קטגוריה:ישראליות שנולדו ב-1937
קטגוריה:ישראלים שנולדו ב-1937
קטגוריה:ישראליות שנפטרו ב-2020
קטגוריה:ישראלים שנפטרו ב-2020
יציאת מצרים (פירושונים)

**[[יציאת מצרים|יְצִיאַת מִצְרַיִם]]** היא סיפור מקראי מכונן בתולדות העם היהודי.
מיקי הקוסם

**מיקי הקוסם** (באנגלית: **Magician Mickey**) הוא סרט הנפשה קצר אמריקאי משנת 1937 שהופק על ידי וולט דיסני הפקות והופץ על ידי יונייטד ארטיסטס. עלילת הסרט, שבוים על ידי דייוויד הנד, מציגה את מיקי מאוס המעלה מופע קסמים, אך כשדונלד דאק אינו מפסיק להטריד ולהפריע, מיקי נוקם בו באמצעות הטריקים שלו. זהו הסרט הקצר ה-92 בסדרת סרטי "מיקי מאוס" שיצאו לאקרנים והשלישי באותה השנה.

## עלילה
בתיאטרון מקומי, מיקי מאוס מופיע כקוסם, עם גופי המשמש כעוזר במה. כאשר דונלד דאק הקנאי מנסה לחבל במופע של מיקי, הוא הופך לקורבן של תעלולי הקסם הרבים שלו. בסופו של דבר, דונלד יורה את הזיקוקים מאקדח הנורים של מיקי אך בטעות גורם לבמה לקרוס עליהם. מיקי וגופי צצים ללא פגע מבין ההריסות, אבל דונלד נשרף כליל ומשתולל בכעס באופן המפורסם שלו.

## דמויות ומדבבים
* מיקי מאוס – וולט דיסני
* דונלד דאק – קלרנס נאש
* גופי – פינטו קולביג
הסרט הופץ בישראל כשעל מלאכת הדיבוב העברי הייתה אחראית שפרירה זכאי.

## טריוויה
* הסרט שימש השראה לקבלת הפנים בבית הקולנוע ברחוב הראשי של ארצות הברית שבממלכת הקסם, דיסניוורלד.
* זהו אחד הסרטים שבהם דונלד מראה את קנאתו למיקי בהיותו הכוכב.
* מיקי הקוסם משמש כדמות הניתנת למשחק ב-"Disney Crossy Road".

## קישורים חיצוניים

## הערות שוליים

קטגוריה:מיקי מאוס
קטגוריה:סרטים קצרים של דיסני
שירי חותם

**שיר חותם** הוא השיר האחד (או, במקרים מסוימים, אחד מתוך כמה שירים) שאמן או להקה מקליטים והופך פופולרי ומזוהה איתם בצורה הקרובה ביותר, כמו גם הידועה בעיקר. הדבר בדרך כלל נבדל מזמר של להיט אחד בכך שהאמן זכה להצלחה גם עם שירים אחרים, פרט לשיר החותם שלו. שיר חותם יכול להיות שיר שעומד בראש פריצת הדרך של האמן והכנסתו למיינסטרים, שיר שמחייה את הקריירה של אמן, או שיר שפשוט מייצג נקודת שיא בקריירה של אמן. לעיתים קרובות, שיר חותם יכלול מאפיינים מסחריים של אמן ועשוי להכיל את הקול והסגנון המיוחדים של אותו האמן. שירי חותם יכולים להיות מקריים, או שמא מיועדים מראש לצרכים שיווקיים שפותחו על ידי תעשיית המוזיקה כדי לקדם אמנים, למכור את התקליטים שלהם ולפתח קהל מעריצים עבורם. אמנים ולהקות עם שיר חותם צפויים בדרך כלל לבצע אותו בכל הופעה או סיבוב הופעות, לעיתים קרובות כהדרן בסיבובי הופעות, ולפעמים כשיר האחרון ברשימת השירים.

## שירי חותם נבחרים

## ראו גם
* נושא
* נעימת נושא

## קישורים חיצוניים
*רשימת שירי חותם מסוגות כמו רוק, פופ, R&B וקאנטרי באתר יוטיוב

## הערות שוליים

קטגוריה:רשימות בנושא מוזיקה
פולק הרביעי, רוזן אנז'ו

שמאל|ממוזער|200x200 פיקסלים| מטבעות שהוטבעו על ידי פולק
**פולק הרביעי, רוזן אנז'ו** (בצרפתית: **Foulques IV d'Anjou**; 1043 – 14 באפריל 1109), המכונה ***le Réchin***, היה הרוזן של אנז'ו משנת 1068 ועד מותו. לכינוי שבו הוא מכונה בדרך כלל אין תרגום ודאי. פילולוגים הציעו מספר רב של הצעות שונות מאוד, כולל "מתקוטט", "גס רוח", "זעף", "עצבני" ו"הרואי". הוא צוין כ"אדם עם הרבה הרגלים ראויים לגינוי, אפילו שערורייתיים" על ידי אורדריקוס ויטליס.

## ביוגרפיה
### ראשית חייו
פולק, נולד ב-1043, והיה בנם הצעיר של ז'ופרואה השני, רוזן גטינה (המכונה לפעמים אוברי), וארמנגרדה מאנז'ו. ארמנגרדה הייתה בתו של פולק השחור, רוזן אנז'ו, ואחותו של ז'ופרואה מרטל שהקדים את פולק ואחיו ג'פרי כרוזן של אנז'ו.

### רוזן אנז'ו
כשז'ופרואה מרטל מת ללא יורשים ישירים הוא השאיר את אנז'ו לאחיינו ז'ופרואה השלישי, רוזן אנז'ו, אחיו הגדול של פולק. פולק נלחם עם אחיו, ששלטונו נחשב כבלתי כשיר, ולכד אותו בשנת 1067. בלחץ הכנסייה הוא שחרר את ז'ופרואה. עד מהרה נפלו שני האחים שוב לריב, ובשנה שלאחר מכן נכלא ז'ופרואה שוב על ידי פולק, הפעם סופית. שטח ניכר אבד לשליטת אנז'ו עקב הקשיים שנבעו משלטונו העני של ז'ופרואה וממלחמת האזרחים שלאחר מכן. סיינטון אבדה, ופולק נאלץ לתת את גטינה לפיליפ הראשון, מלך צרפת כדי לפייס את המלך. חלק ניכר משלטונו של פולק הוקדש להחזרת השליטה על הברונות של אנז'ו, ולמאבק מורכב עם נורמנדי על השפעה במיין ובריטני.

לפני 1106, פולק העניק מתנה גדולה למנזר פונטברוד.

### מחבר ''ההיסטוריה של אנז'ו''
בשנת 1096 כתב פולק היסטוריה חלקית של אנז'ו ושליטיה בשם *Fragmentum historiae Andegavensis* או "ההיסטוריה של אנז'ו". המחבר והאותנטיות של יצירה זו שנויים במחלוקת. רק החלק הראשון של ההיסטוריה, המתאר את מוצאו של פולק, קיים. החלק השני, המתאר כביכול את שלטונו של פולק עצמו, לא שוחזר. אם הוא כן כתב אותה, זו אחת מיצירות ימי הביניים הראשונות בהיסטוריה שנכתבה על ידי הדיוט.

### מוות וירושה
פולק מת ב-14 באפריל 1109 והותיר את שיקום הרוזנות, כפי שהייתה בפיקודו של ז'ופרואה מרטל, ליורשיו.

## משפחתו
ייתכן שפולק התחתן עד חמש פעמים; יש ספק לגבי המספר המדויק או כמה הוא דחה.

אשתו הראשונה הייתה הילדגרד מבוז'נסי. ביחד נולדה להם בת:
* ארמנגרדה, שנישאה לאלן הרביעי, דוכס בריטני.

לאחר מותה, לפני או עד 1070, הוא התחתן עם ארמנגרדה דה בורבון. ביחד נולד להם בן לפני שפולק גירש אותה ב-1075, אולי בגלל קרבה:
* ז'ופרואה הרביעי מרטל, שלט יחד איתו במשך זמן מה, אך מת ב-1106.

בסביבות 1076 התחתן עם אורנגרדה דה שאטיון. הוא גירש אותה בשנת 1080, אולי מטעמי קרבה.

לאחר מכן התחתן עם בת אלמונית של וולטר הראשון מבריאן בשנת 1080. גם נישואים אלו הסתיימו בגירושים, ב-1087.

לבסוף, בשנת 1089, הוא התחתן בשנת 1092 עם ברטראד דה מונפורט, שעזבה אותו לטובת המלך פיליפ הראשון, מלך צרפת, שהתאהב בה ועזב עבורה את אשתו. בנם של פולק ושל ברטראד היה:
* פולק החמישי "הצעיר", רוזן אנז'ו ומלך ירושלים.

## לקריאה נוספת

* 
* 
* 
* 
* 
* 
* 
* 
* 
* 
* 
* 


## קישורים חיצוניים

* 

## הערות שוליים

קטגוריה:ילידי 1043
קטגוריה:נפטרים ב-1109
אלברט שסטרניוב

**אלברט אלכסייביץ' שסטרניוב** (ברוסית: **Альбе́рт Алексе́евич Шестернёв**; 20 ביוני 1941 – 4 בנובמבר 1994) היה כדורגלן ומאמן כדורגל סובייטי, ששיחק בעמדת בלם אחורי בצסק"א מוסקבה ובנבחרת ברית המועצות.

## ביוגרפיה
שסטרניוב נולד במוסקבה שבברית המועצות במשפחתו של קצין צבא. הוא עסק בספורט מגיל צעיר. תחילה באתלטיקה קלה ואף זכה באליפות מוסקבה. בהמשך עבר לכדורגל. בגיל 17 התקבל לקבוצת המוער של צסק"א מוסקבה ובגיל 20 עלה לקבוצת הבוגרים, בה ישחק את כל שנות הקריירה שלו. שסטרניוב הפך מהר מאוד לשחקן בהרכב הקבוע של הקבוצה ומגיל 21 שימש כקפטן הקבוצה. הוא ערך במדיה 278 הופעות בליגה הסובייטית וכבש שער אחד. זכה עם הקבוצה באליפויות אחת.

במדי נבחרת ברית המועצות עשה את הופעת הבכורה ב-10 בספטמבר 1961 נגד אוסטריה במוסקבה. הוא היה בסגל הנבחרת למונדיאל 1962 בצ'ילה, אך לא השתתף באף אחד ממשחקי הנבחרת במהלך הטורניר.

ביורו 1964 שותף שסטרניוב בשני משחקי הטורניר, כולל בהפסד 2–1 בגמר למארחת ספרד. בשנת 1965 קיבל שסטרניוב את תפקיד הקפטן של הנבחרת הסובייטית, אותו מילא עד לפרישתו ב-1971.

במונדיאל 1966 באנגליה השתתף שסטרניוב ב5 מתוך 6 משחקי הנבחרת בטורניר. המשחק היחיד, אותו נאלץ לפספס היה משחק על המקום השלישי מול נבחרת פורטוגל.
שסטרניוב לקח חלק הן ביורו 1968 והן במונדיאל 1970. בשניהם שותף בכל המשחקים של הנבחרת הסובייטית.

בשנת 1971 פרש שסטרניוב מכדורגל מקצועי בשל פציעה. הוא עבר קורס מאמנים והצטרף אל צוות האימון של צסק"א מוסקבה. היה עוזר מאמן ומאמן ילדים. במשך שתי עונות (1982 ו-1983) היה המאמן הראשי של צסק"א.

מת ב-5 בנובמבר 1994 מסיבוכי שחמת הכבד.
## תארים
* כדורגלן השנה בברית המועצות - 1970
* אליפות ברית המועצות: 1970
* מקום שני באליפות אירופה: 1964
* מקום רביעי בגביע העולם: 1966

## קישורים חיצוניים

* 

קטגוריה:כדורגלנים סובייטים
קטגוריה:בלמי כדורגל סובייטים
קטגוריה:מאמני כדורגל סובייטים
קטגוריה:מוסקבה: כדורגלנים
קטגוריה:כדורגלני צסק"א מוסקבה
קטגוריה:כדורגלני נבחרת ברית המועצות
קטגוריה:כדורגלני מונדיאל 1962
קטגוריה:כדורגלני מונדיאל 1966
קטגוריה:כדורגלני מונדיאל 1970
קטגוריה:כדורגלני יורו 1964
קטגוריה:כדורגלני יורו 1968
קטגוריה:מאמני צסק"א מוסקבה (כדורגל)
קטגוריה:אישים שהונצחו על בולי רוסיה
קטגוריה:אישים הקבורים בבית העלמין קונצבסקויה
קטגוריה:סובייטים שנולדו ב-1941
קטגוריה:רוסים שנפטרו ב-1994